કાળ અનંત અને અમાપ છે, પરમદિવસે યુએસએ.નેટ અને એઓએલનો કાળ હતો, ગઈ કાલે યાહૂ ચેટ અને ઑર્કુટ નો કાળ હતો, આજે ફેસબુક અને ટ્વિટર છે, આવતીકાલે બીજુ કાંઈક હશે – નવા સ્પંદનોમાં મસ્ત રહીને નવી સુવિધાઓમાં ખાતા ખોલાવતા રહો, જૂના ખાતા વપરાયા વગરના પડ્યા રહેવા દો – એ એમના અસ્તિત્વની બલિહારી છે. આજે જે (એ) રાજા છે આવતીકાલે તેને પૂછનાર કોઈ નથી. શબ્દના માધ્યમથી અર્થના આકાશમાં ઉગતા અક્ષરના અનંત નાદને તમે એક સ્ટેટસ અપડેટમાં બાંધવાનો નિરર્થક પ્રયાસ દિવસમાં કેટલી વાર કરો છો તેનો એક વિચાર કરજો અને પછી (અલબત્ત ખબર પડે તો) આ પોસ્ટની નીચે આપેલ ફેસબુકના લાઇક અથવા શૅર બટન પર ક્લિક કરજો.